Diewekruid

Die diewekruid (Clematis brachiata) is 'n plant wat inheems is aan Suid-Afrika, Namibië, Eswatini, Lesotho en Botswana. Dit kom in alle provinsies behalwe Noord-Kaap voor en dit is op die SANBI-rooilys as 'veilig' (LC) gelys.

Dit is 'n bladwisselende kruip- of klimplant wat tot 5 m hoog kan klim. In die somer en herfs is dit bedek met talle klein, welriekende, roomwit blomme met 'n geel hart wat die indruk van sneeu skep.

Die plant word dikwels vir sy medisinale eienskappe gebruik. Die blare word in skoene of onder saals gebruik om verwondings teen te werk. Die blare word ook as tee gebruik teen verkoue.

Fotogalery

Verwysings 

Flora van Botswana
Flora van Lesotho
Flora van Namibië
Flora van Suid-Afrika
Flora van Eswatini